CELEX: 32012D0814
Language: hu
Date: 2012-12-19 00:00:00
Title: 2012/814/EU, Euratom: A Bizottság végrehajtási határozata ( 2012. december 19. ) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Dánia számára való engedélyezéséről szóló 90/184/Euratom, EGK határozat módosításáról (az értesítés a C(2012) 9538. számú dokumentummal történt)

21.12.2012   
            
            
               HU
            
            
               Az Európai Unió Hivatalos Lapja
            
            
               L 352/56
            
         A BIZOTTSÁG VÉGREHAJTÁSI HATÁROZATA
   (2012. december 19.)
   a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Dánia számára való engedélyezéséről szóló 90/184/Euratom, EGK határozat módosításáról
   (az értesítés a C(2012) 9538. számú dokumentummal történt)
   (Csak a dán nyelvű szöveg hiteles)
   (2012/814/EU, Euratom)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 13. cikkére,
   mivel:
   
               (1)
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 371. cikke értelmében azok a tagállamok, amelyek 1978. január 1-jén mentesítették a X. melléklet B. részében felsorolt ügyleteket, az egyes érintett tagállamokban az említett időpontban fennálló feltételek mellett továbbra is mentesíthetik azokat; ezeket az ügyleteket figyelembe kell venni a héasajátforrás-alap meghatározására.
            
         
               (2)
            
            
               Dánia esetében a Bizottság az 1553/89/EGK, Euratom rendelet alapján elfogadta a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Dánia számára – 1989. január 1-jei hatállyal – való engedélyezéséről szóló 90/184/Euratom, EGK határozatot (3).
            
         
               (3)
            
            
               1995. január 1-je óta Dánia adót vet ki a 2006/112/EK irányelv X. melléklete B. részének 2. pontjában említett ügyletekre; az ezzel összefüggésben adott engedélyt az említett dátumtól számított hatállyal vissza kell vonni.
            
         
               (4)
            
            
               A Bizottság felkérte Dániát egyfelől annak ellenőrzésére, hogy az említett, Dánia számára kifejezett időbeli korlátozás nélkül nyújtott engedélyek továbbra is szükségesek-e, másfelől arra, hogy ezt a Bizottság felé is erősítse meg; Dánia megerősítette, hogy egy, a 2006/112/EK irányelv X. melléklete B. részének 2. pontjában említett ügyletek figyelmen kívül hagyására vonatkozó engedély elavult.
            
         
               (5)
            
            
               Az uniós szabályok egyértelműsége és átláthatósága érdekében az elavult vagy nem alkalmazott rendelkezéseket célszerű hatályon kívül helyezni.
            
         
               (6)
            
            
               Az e határozatban előírt intézkedések összhangban vannak a saját forrásokkal foglalkozó tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   A 90/184/Euratom, EGK határozat 1. cikkét el kell hagyni.
   2. cikk
   Ennek a határozatnak a Dán Királyság a címzettje.
   
      Kelt Brüsszelben, 2012. december 19-én.
      
         
            a Bizottság részéről
         
         Janusz LEWANDOWSKI
         
            a Bizottság tagja
         
      
   
   
      (1)  HL L 155., 1989.6.7., 9. o.
   
      (2)  HL L 347., 2006.12.11., 1. o.
   
      (3)  HL L 99., 1990.4.19., 37. o.